kardosdrur/scandi-wiki huggingface dataset:
Castell Moel

Castell Moel (også Greencastle, Green Castle, Humphreys Castle eller Castle Mole) er ruineen af en befæstet herregård fra 1500-tallet i communityet Llangain i Carmarthenshire, Wales, og det er også navnet på en motte omkring 550 m syd for herregården, der er fra slutningen af 1300- eller begyndelsen af 1400-tallet, men hvor kun få murrester er bevaret.

Castell Moel ligger med udsigt til floden Towy omkring 4 km sydvest for Carmarthen og 1,3 km nordøst for landsbyen Llangain. Der er flere andre borge i området, idet Carmarthen Castle ligger knap 5 km mod nordvest og Llansteffan Castle ligger ca. 8 km mod sydvest.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Borgruiner i Wales
Nicolaj Aarøe

Nicolaj Aarøe (født den 20. oktober 1994) er en dansk speditør, erhvervsmand og kommunalpolitiker, der pr. 1. januar 2022 er viceborgmester i Esbjerg Kommune valgt for Konservative. Aarøe fik ved Kommunalvalget i Esbjerg Kommune 2021 6. flest personlige stemmer med 1.233. Aarøe brugte da også 14.022 kr. på annoncer på Facebook under valgkampen, hvilket placerede ham som en af de 100 i landet, der brugte flest penge på annoncer på Facebook. 

Efter sin ungdomsuddannelse på Esbjerg Gymnasium var Aarøe i Den Kongelige Livgarde, hvorefter han uddannede sig inden for shipping og har arbejdet som speditør. Aarøe er oprindeligt fra Esbjerg og flyttede tilbage til byen efter at have boet i København, hvor han var landssekretær for Konservativ Ungdoms landsorganisation.

Referencer

Eksterne henvisninger
Nicolaj Aarøe på paqle.dk

Medlemmer af Esbjerg Byråd
Viceborgmestre fra Det Konservative Folkeparti
Frank Schmidt-Hansen

Frank Schmidt-Hansen er en dansk erhvervsmand og kommunalpolitiker valgt for Konservative og nuværende borgmester i Vejen Kommune. Schmidt-Hansen har været kommunalbestyrelsesmedlem siden 1999, hvor han var medlem af byrådet i Rødding Kommune. I forbindelse med Strukturreformen blev han valgt til byrådet i Vejen Kommune.

Schmidt-Hansen har været medlem af bestyrelsen i KL (Kommunernes Landsforening) fra 2022.

Referencer

Eksterne henvisninger
Frank Schmidt-Hansen på paqle.dk

Borgmestre fra Det Konservative Folkeparti
Kommunalbestyrelsesmedlemmer fra Det Konservative Folkeparti
Newcastle Emlyn Castle

Newcastle Emlyn Castle () er ruinen af en middelalderborg i købstaden Newcastle Emlyn i Carmarthenshire, Wales. Den ligger strategisk på et stejlt højdedrag med udsigt til floden i Teifi, og blev sandsynligvis opført af den walisiske lord Maredudd ap Rhys omkring 1240.

I løbet af de næste århundreder skiftede den hænder mange gange; først mellem waliserne og englænderne, herunder i 1343 hvor det var én blandt 26 borge som Edvard, den sorte prins fik, da han blev gjort til fyrste af Wales og i 1403 hvor waliserne erobrede den under glyndwroprøret, og senere under den engelske borgerkrig mellem rundhovederne og kavalererne. Et dokument fra omkring år 1700 beskrev borgen som forfalden. I dag står portbygningen og de tilhørende tårne, samt fragmenter af murene stadig.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Borgruiner i Storbritannien
Brecon

Brecon ( tidligere kendt som Brecknock) er en købstad i Powys, midt-Wales.

I 1841 havde den et befolkningstal på 5.701. I 2001 var dette tal 7.901, og det var steget til 8,250 i 2011.

Historisk har det været county town i Brecknockshire (Breconshire); denne rolle svandt dog med etableringen af County of Powys, men det er fortsat en vigtig by for lokalområdet. Brecon er den tredjestørste by i Powys efter Newtown og Ystradgynlais. Den ligger nord for bjergkæden Brecon Beacons men lige inden for Brecon Beacons National Park.

I byen ligger Brecon Castle, som blev etableret i slutningen af 1000-tallet, og som i dag er omdannet til hotel.

Referencer

Eksterne henvisninger 

Byer i Wales
Anders Pedersen (trommeslager)

Anders Matti Pedersen (født 23. februar 1966 i Vejle, Danmark) er en dansk/engelsk professionel trommeslager.

Han har spillet og/eller spiller med blandt andre: Anne Linnet, Allan Olsen (sanger), Nanna Lüders Jensen og Anne Dorte Michelsen.

Referencer 

Trommeslagere fra Danmark
Opslagstavle

En opslagstavle er typisk en firkantet tavle, som anvendes til at sætte op meddelelsesnoter og opslag. 
Opslagstavler forekommer både i hjemmet og på mange offentlige pladser - fx i dagligvareforretninger, skoler, foreningslokaler, udendørs - og ikke mindst på kontorer og i arbejdsrum.

En offentlig opslagstavle anvendes til at sprede information og eventuelt annoncer, hvorimod en privat opslagstavle kan indeholde alt fra information og huskesedler til fotografier, stifter, avisudklip og almanaker.

Opslagstavler fremstilles ofte af kork eller filt for at man let skal kunne ombytte opslag. Selve opslaget kan sættes fast med fx stifter, knappenåle, hæfteklammer eller klisterbånd - afhængig af opslagstavlens fremstillingsmateriale. Der findes også digitale opslagstavler på fx offentlige websider som opfylder samme funktion.

En informationstavle kan minde om en opslagstavle, men med forskellen, at den er reserveret til mere permanent information såsom kort, tidstabeller eller turistinformation. Informationstavler er ofte i glas eller i plast og forekommer på diverse offentlige pladser hvor mennesker passerer.

Se også 
 Elektronisk opslagstavle

Referencer 

Kommunikation
Kontorteknik
Aberdyfi Castle

Aberdyfi Castle var en borg nær Glandyfi, Ceredigion, in Wales. Det eneste der er bevaret i dag er motten, som kaldes Domen Las ("blå høj" på walisisk).

Borgen blev grundlagt af Rhys ap Gruffydd i 1146, kort efter han var blevet hersker i Deheubarth. I 1216 holdt Llywelyn den Store en forsmaling på Aberdyfi Castle, hvor udstykningen af South Wales til mindre herskere i Deheubarth blev fordelt for at få deres troskab.

Se også 
Borge og slotte i Storbritannien og Irland
Borge og slotte i Wales

Referencer

Eksterne henvisninger 

Slotte i Wales
Voldsteder
Deganwy Castle

Deganwy Castle () var en tidlig fæstning i Gwynedd, der lå i Deganwy ved floden Conwy i Conwy, i det nordlige Wales. Den var anlagt på en 110 m høj vulkanprop.
I dag er der kun ganske få rester tilbage af borgen, primært jordvolde, voldgrav og lidt murrester.

Se også 
 Borge og slotte i Storbritannien og Irland
 Borge og slotte i Wales

Referencer 

Slotte i Conwy County Borough
Borgruiner i Wales
Lissa

Lissa kan henvise til: 

 Lissa, kunstnernavn for Lissa Ladefoged Sørensen
 Lissa, det italienske navn for øen Vis i Adriaterhavet
 Lissa (skib, 1871), et krigsskib i Østrig-Ungarns marine
 Lissa, det tyske navn for byen Leszno i det vestlige Polen

Se også 
 Slaget ved Lissa
Mariental

Mariental kan henvise til

 Mariental (Niedersachsen), en by og kommune i Niedersachsen
 Mariental (Namibia), en by i Namibia
RP-1

RP-1 (alternativt Rocket Propellant-1 eller Refined Petroleum-1) er en meget raffineret form for petroleum, der udadtil ligner jetbrændstof, brugt som raketbrændstof. RP-1 giver en lavere specifik impuls end flydende brint (LH2), men er billigere, er stabil ved stuetemperatur og giver en lavere eksplosionsfare. RP-1 er langt tættere end LH2, hvilket giver den en højere energitæthed (selvom dens specifikke energi er lavere). RP-1 har også en brøkdel af toksiciteten og kræftfremkaldende farer ved hydrazin, et andet flydende brændstof ved stuetemperatur.

Brændstoffer og brændsler
Erik Hansen (fodboldspiller)

Erik Hansen (født 16. november 1922, død 8. august 2010) var en dansk fodboldspiller og -landstræner.

Erik Hansen spillede for KB, hvor han opnåede 150 førsteholdskampe. Han fik to kampe på U/21-landsholdet i 1950-1951 samt otte seniorlandskampe 1951-1953 (deraf én B-landskamp).

Hos KB var han særligt kendt for sine straffespark, som han anvendte en helt speciel teknik til. Han tog tilløb fra midten af banen og løb derpå i zigzag, inden han sparkede til bolden. Teknikken forvirrede mange målmænd, og han havde stor succes med den.

Efter sin aktive karriere blev han medlem af DBU's daværende landsholdsudtagelseskomité, der bestod af seks-otte personer. Han var formand for komiteen 1958-1969, hvor han oplevede megen uenighed blandt medlemmerne, og han endte med at opfordre DBU's formand til at give udtagelsesansvaret til én mand. Dette blev gennemført i 1967, hvor han fik ansat Ernst Netuka til at tage sig af den fysiske del af landsholdet. Hansen og Netuka udgjorde dermed de facto en landstrænerduo. I 1968 overtog Henry From Netukas plads, og Hansen og From stod dermed i spidsen for landsholdet, indtil John Hansen overtog Erik Hansens plads i 1969.

I sit civile liv havde Erik Hansen oprindeligt en tanke om at blive lærer, men han gå i lære i en forretning for sportsudstyr, og han blev senere ansat i Stadion Sport, som han efter ti år overtog ejerskabet af og stod i spidsen for. indtil han gik på pension.

Referencer

Eksterne henvisninger 

Fodboldspillere fra Danmark
Fodboldspillere fra Kjøbenhavns Boldklub
Trænere for Danmarks fodboldlandshold
Kenaibjergene

Kenaibjergene () er en bjergkæde i den amerikanske delstat Alaska. De går fra  192 km nordøst fra den sydlige ende af Kenaihalvøen til Chugach-bjergene og har en gennemsnitlig højde på 3.000 til 5.000 fod. 

Harding og Sargent Icefields, samt de mange gletsjere, der udgår fra dem, stammer fra Kenai-bjergene. Adskillige førsteklasses fiskefloder, herunder Kenai River og Russian River, strømmer også fra bjergene.

Navnet "Kenai" blev først brugt offentligt  af Constantin Grewingk i 1849, som fik sine oplysninger fra IG Wosnesenskis beretning om en rejse til området i 1842.

Galleri

Kilder og henvisninger 

 U.S. Geological Survey Geographic Names Information System: Kenai Mountains

Alaskas geografi
Ankeret

Ankeret på  Strandgade 27, er opført i 1577, og det ældste daterede bindingsværkshus   i Helsingør. Huset blev restaureret i 1941, og er fredet i klasse A. Det husede i mange år værtshuset Peter i Ankerets Datter eller Peder i Ankerets Datter.

Kilder 

 Opslag "Ankeret" i Trap, lex.dk

Fredede bygninger, konstruktioner og anlæg i Helsingør Kommune
Kenai River

Kenai River eller Kenaifloden kaldet Kahtnu på Dena'ina-sproget, er den længste flod på Kenai-halvøen i det sydlige centrale Alaska. Den går 132 km mod vest fra Kenai-søen i Kenaibjergene, gennem Kenai National Wildlife Refuge og Skilaksøen til dens udløb i havbugten Cook Inlet i Stillehavet nær Kenai og Soldotna.

Kenai-floden [Kee-nye] er en smeltevandsflod, der dræner den centrale del af Kenaihalvøen. Dens udspring er Kenaisøen. I nærheden af Cooper Landing snævrer søen ind for at danne floden. Cirka 19 km fra søen passerer floden gennem ca. 3,2 km lange

Kenai Canyon med stærkt strømmende vand. Russian River munder ud i Kenai et stykke vest for Cooper Landing. 27,8 km fra Kenaisøen løber floden ind i Skilaksøen. Afsnittet fra Kenai Lake til Skilak omtales almindeligvis som "Upper River". Den 31,4 km lange del fra Skilak Lake nedstrøms til Sterling Highway-broen nær Soldotna er kendt som "Middle River". De sidste 34 km fra broen til mundingen ved Cook Inlet er kendt som "Lower River", hvor strømmen er mere rolig. De sidste 19 km er stærkt påvirket af skiftende tidevand.

Fisk 

Kenai-floden er den mest populære destination for lystfiskeri i Alaska, især for kongelaks (Oncorhynchus tshawytscha). Hvert år er der vandringer af kongelaks, coho laks (Oncorhynchus kisutch), sockeye laks (Oncorhynchus nerka), plus en med pukkellaks hvert andet år (Se også Stillehavslaks). Verdens største fangst af kongelaks, der vejede omkring 44 kg, blev fanget i Kenai-floden i 1985. Kenai er også hjemsted for regnbueørreder i trofæstørrelse og Dolly Varden (Salvelinus malma).

Coholaksens vandring finder sted i begyndelsen af august og begyndelsen af oktober. Septembervandringen er favoriseret af lokale lystfiskere på grund af sølvlaksene er større.

Sockeye vandringerne er i slutningen af juni og begyndelsen af august.  Sockeyes betragtes som den førende laks til spisning, konservering og rygning.

Pukkellaksens vandring forekommer kun i lige årstal. Disse fisk betragtes som skadedyr af mange lystfiskere, fordi de forstyrrer fangsten af andre arter, og fordi deres kød, når de når ferskvandsvandet, kan være blødt og fedtet sammenlignet med andre arter.

Andet dyreliv 

Sammen med Kenais fisk er Kenai River-området hjemsted for andet dyreliv, herunder elge, bjørne og flere fuglearter.

Over 169 km af floden og søerne forvaltes af Alaska Department of Natural Resources som Kenai River Special Management Area, fra 6, 4 km inde i landet fra flodmundingen ved Cook Inlet, til 132 km opstrøms. I tilknytning til forvaltningsdistriktet ligger femten forskellige naturparker.

Kilder og henvisninger 

 Bestandsvurdering af regnbueørred i den øvre Kenai River, Alaska, i 2001 / af Bruce E. King og Jeffery A. Breakfield. Hostet af Alaska State Publications Program .
 Fra arkiverne: Les Andersons verdensrekord King Salmon. 

Vandløb i Alaska
Fatih Karagümrük S.K.

Fatih Karagümrük S.K., kaldet Karagümrük i daglig tale, er en tyrkisk fodboldklub fra Fatih-distriktet i Istanbul. Klubben spiller på nuværende tidspunkt i Süper Lig, den bedste række i Tyrkiet.

Nuværende trup

Kilder

Eksterne henvisninger 

Fodboldklubber i Tyrkiet
Sport i Istanbul
Etableret i 1905
Kenai Lake

Kenai Lake er en stor "zig-zag"-formet sø  på Kenai-halvøen i Alaska. Søens udløb er udgangspunktet af Kenai-floden, og er i sig selv en destination for fiskeri og anden udendørs aktivitet. På grund af sin størrelse og form er den tilgængelig fra både Sterling Highway og Seward Highway.

Kilder og henvisninger 

 Panoramaudsigt  over søen fra Cooper Landing

Alaskas geografi
Kenai

Navnet Kenai kan henvise til flere artikler om steder i det sydlige Alaska:
Kenaihalvøen
Kenai (by)
Kenai Peninsula Borough
 Kenai River
Kenaibjergene
Kenai Lake
Kenai Fjords National Park
Kenai National Wildlife Refuge
Forklaringstegn

: (forklaringstegn) er et tegn som består af et c typesat omvendt efterfulgt af et kolon. Betydningen af tegnet er "det vil sige", og er synonymt med forkortelsen "dvs.", eller den latinske forkortelse "i.e." ("id est"). Almindeligvis bruges tegnet indenfor parenteser, for eksempel i Ivar Høyems Norsk mållære, "korkje (ↄ: ingjen av tvo)".

Tegnet har været brugt i Norge, og Danmark og på Island (og i mindre grad i Sverige), siden middelalderen,
men i slutningen af 1900-tallet er det faldet ud af brug. En forklaring på dette er at mens man typesatte tekster manuelt, kunne man nemt sætte et c omvendt; problemer opstod derimod når typesætningen skulle ske med forhåndsdefinerede typer i en digital verden.

Efterhånden som operativsystemerne får større støtte for tegnsæt som Unicode, er det muligt at bruge tegnet, også i en digital hverdag.

Eng citerer Kirstes yrkeslære for settere, og pointerer at denne siger at dette tegn "blir ofte brukt i norsk sats istedenfor d. e. = det er". Det fremhæves at dette tegn bruges på norsk, og at det derfor bruges sjældnere udenfor Norges grænser.

Det internationale fonetiske alfabet bruger et lignende tegn "ɔː". Et c typesat omvendt og to trekanter over hinanden (ː - som kan minde om et kolon). I lydskrift, indikerer tegnet  en halvåben bagtungevokal, mens triangelkolonet viser at denne skal have lang udtale. 

I øvrigt har ɔ ASCII kode Alt+596.

Referencer

Kilder

Tegn
Dyserth Castle

Dyserth Castle () er en tidligere borg på en højderyg nord for landsbyen Dyserth i Denbighshire, Wales. Det var den sidste britiske borg der blev opført i Clwydian-bjergkæden i middelalderen.

Borgen har også været kendt som Castell Diserth, Castle de Rupe, Castle of the Rock, Caerfaelan, Carregfaelan, Castell-y-Garrec, Dincolyn, Castell y Ffailon og Castell Cerri. udgravninger viser, at der på stedet er spor efter fire perioder med forsvarsværker på stedet fra hhv. stenalderen, bronzealderen, romersk Britannien og middelalderen. I lokal historier omtales en "Castell Dincolyn" på bakken fra før-normannernes kom til Wales.

Efter den walisiske prins Llywelyn den Store døde i 1240 begyndte englænderne at udvide deres autoritet i Wales. For at konsolidere deres territorier gik englænderne i gang med at opføre eller genopføre borge, inklusive de to ældre borge Rhuddlan Castle og Deganwy Castle.

Dyserth Castle blev angrebet første gang af waliserne omkring år 1245. Den blev herefter angrebet flere gange i det to årtier efter, og den blev erobret i forskellige perioder af både englænderne og waliserne. I 1263 blev den fuldstændigt ødelagt af den walisiske prins Llywelyn ap Gruffudd efter flere ugers belejring.

Under første verdenskrig blev højderyggen brugt som stenbrud og en stor del af de tilbageværende borgruiner blev fjernet.

Ruinen er et scheduled monument.

Se også 
 Borge og slotte i Storbritannien og Irland
 Borge og slotte i Wales

Referencer 

Litteratur
 
 
 
 
 
 
 
 
 
 
 
 

Slotte i Wales
Borgruiner i Wales
Ling Hee Leong

Ling Hee Leong (simplificeret kinesisk: 林熙隆; pinyin: Lín Xīlóng) (født 1969) malaysisk politiker. Han var vicechef for MCA Youth Corps fra 2005 til 2008. Fra 1996 til 1997 skabte Ling Hee Leong kontrovers ved at opkøbe seks børsnoterede virksomheder for RM1,2 mia.

Han er også søn af den tidligere MCA-præsident Ling Liong Sik.

Kontroverser 
Fra 1996 til 1997 købte Ling Hee Leong seks børsnoterede virksomheder for RM1,2 milliarder med hjælp fra forretningsmanden John Soh Chee Wen. DAPs generalsekretær Lim Kit Siang afgav en rapport til ACA den 13. juni 1997 for at undersøge, om Ling Hee Leong var involveret i uretmæssig brug af sin far Ling Liong Siks politiske og ministerielle indflydelse. Den 30. juli 2003 meddelte ACA efter en seks-årig undersøgelse, at Ling Hee Leong ikke havde overtrådt loven ved opkøbet af et børsnoteret selskab.

Den 24. januar 2003 indgav en udenlandsk investor en politianmeldelse mod Ling Liong Sik, Ling Hee Leong og forretningsmanden Soh Chee Wen og hævdede, at trioen skyldte ham RM100 millioner, da en forretningsaftale, som de forhandlede, faldt igennem i 1997.

Familie 

 Far: Ling Liong Sik
 Mor: Ong Ee Nah
 Søskende: Ling Hee Keat

Referencer 

Politikere fra Malaysia
Unionen af Cyprioter

Unionen af Cyprioter (; ; ) er en cypriotisk nationalistisk, progressiv politisk organisation på Cypern. Union af Cyprioter fører kampagne for en cypriotisk enhedsstat, for genoprettelse af den forfatningsmæssige orden, der blev ødelagt på Cypern efter krisen i 1963-64, og for afslutning af den tyrkiske besættelse af Cypern.

Historie og formål 
Unionen af Cyprioter har rødder tilbage til forskellige organisationer, herunder Verdensunionen af tyrkisktalende cyprioter og ungdomsorganisationen LINOBAMBAKI, om var en af de organisationer, der stod i spidsen for de tyrkisk-cypriotiske protester i 2011. Organisationen støtter en enhedsløsning i stedet for en føderal løsning med hensyn til Cyperns genforening. Med tanken om, at Cypern skal tilhøre alle cyprioter, græsk-cyprioter og tyrkisk-cyprioter, går organisationen ind for at vende tilbage til forfatningen fra 1960 og styrke den mere i retning af "én nation, ét flag, ét fædreland og én stat" ideologi.

Organisationen støttede cyprioter, der blev målrettet i de besatte områder af Cypern, i begivenheder som f.eks. retsforfølgelsen af nogle medlemmer af lokalsamfundet for at hænge Republikken Cyperns flag op i 2013, de tyrkiske bosætteres angreb på avisen Afrika i 2018, de retssager, der blev anlagt mod journalister af Tyrkiet i 2019, og aktionerne mod de arbejdere, der ønskede at krydse barrikader for at komme ind i de frie områder i 2020. På grund af sine aktiviteter blev organisationens ledelse sortlistet og erklæret persona non grata af Tyrkiet i 2021.

I 2019,Unionen af cyprioter meddelte offentligt sin interesse i at deltage i valget til Europa-Parlamentet uafhængigt, men senere blev det repræsenteret af Oz Karahan på billetten af Jasmine Movement.

Unionen af Cyprioter er medlem af internationale organisationer såsom Den Internationale Liga af Folkets Kamp, Den Internationale Koordinering af Revolutionære Partier og Organisationer, Den Globalt Økosocialistisk Netværk og Nej til krig - Nej til NATO.

Ærespræmier 
Unionen af Cyprioter uddeler ærespriser til minde om Dr. Ihsan Ali, en cypriotisk samfundsleder og statsmand.

Referencer

Eksterne henvisninger 
 Unionen af Cyprioter, hjemmeside

Cypern
Nordcypern
Indian Summer (album)

Indian Summer er det 9. studiealbum af den danske sanger og sangskriver C.V. Jørgensen. Albummet blev udgivet på pladeselskabet CBS Records i 1988. Albummet er produceret af C.V. Jørgensen. 

Titelsangen "Indian Summer" er indspillet af Sort Sol på albummet Fog Things og af Thåström på albummet 12 Bud på CV.

Sange 
Alle tekster og musiker er skrevet af Carsten Valentin Jørgensen, bortset fra track 1, 7, 8 og 9, hvor musikken er af Valentin/Hybel).

Medvirkende 
Musikere
 C.V. Jørgensen - sang, guitar
 Gert Smedegaard - trommer
 Lars Hybel - guitar, el-bas
 Nils Henriksen -  guitar, keyboards, el-bas
 Pete Repete - organ, keyboards

 Nana Lüders - sang/kor track 3, 6 og 7 
 Jacob Andersen - percussion track 3 og 4

Teknik og pladecover

 Flemming Hansson, Mads Kærså, Niels Erik Lund - Lydteknikere
 Annemarie Albrectsen - Pladecover
 Fotos - Piotr

Eksterne henvisninger 
 Indian Summer på discogs

C.V. Jørgensen-album
Album fra 1988
Næsby Strand (Slagelse Kommune)

Næsby Strand er et sommerhusområde med bystatus i Kirke Stillinge Sogn, Slagelse Kommune med .

Referencer 

Byer i Slagelse Kommune
Sommerhusområder i Danmark
Elretur Danmark

Elretur Danmark er en dansk kollektivordning, som repræsenterer forskellige brancher og virksomhedstyper. Elretur håndterer producentansvaret for elektrisk og elektronisk udstyr (WEEE, 'Waste from Electrical and Electronic Equipment', 'e-waste' ) samt batterier på vegne af dens medlemmer.

Elretur er stiftet i 2005 og er en non-profit organisation, der sørger for indsamling og håndtering af en del af det elektronik- og batteriaffald, der afleveres på landets genbrugspladser.

Se også
 Elektronikaffald

Eksterne henvisninger
 Hjemmeside for Elretur Danmark
 Waste from Electrical and Electronic Equipment (WEEE) hos Europa.eu

Genbrug
Ngo'er
Etableret i 2005
David Wynne

David Wynne (født 2. juni 1900 i Pencoed, Storbritannien - død 23. marts 1983) var en walisisk komponist og lærer.

Wynne studerede komposition på på Universitet i Cardiff og på Universitetet i Bristol. Han har skrevet 6 symfonier, en sinfonietta, orkesterværker, kammermusik, koncerter, 5 strygekvartetter, operaer, korværker, sange, solo stykker for mange instrumenter etc. Wynne var i mange år lærer i komposition på Universitetet i Cardiff. Han var i sin kompositions stil inspireret af Walisisk folklore, sange og poesi. Wynne døde pludseligt under en revidering af sin 4 symfoni i 1983. Han er mest kendt for sin orkestermusik.

Udvalgte værker 

 Symfoni nr. 1 (1952) - for orkester
 Symfoni nr. 2 (1956) - for orkester
 Symfoni nr. 3 (1963) - for orkester
 Symfoni nr. 4 (1983) (ufuldendt) - for orkester
 Symfoni nr. 5 (?) - for orkester
 Symfoni nr. 6 (1955) - for orkester
 Sinfonietta (1958) - for strygeorkester
 En Walisisk suite (1961) - for orkester
 Elegi (1953) - for strygeorkester
 Fantasi nr. 1 (1957) - for orkester
 5 Strygekvartetter (1944-1980)
 Jack og Jill (1975) - opera
 Nat og kold fred (1978) - opera

Eksterne henvisninger 
 om David Wynne

Komponister fra Storbritannien
Lærere